– Не. Бездар атрымлівае крошкі з панскага стала. I, дарэчы, на фоне бездара ўсе выдатна пачынаюць выглядаць, усе адразу робяцца таленавітымі. А калі прыходзіць талент, ён уздымае рэйку, і да яго трэба цягнуцца. Навошта? Я шмат пра гэта гаварыў раней, і цяпер паўтараю, хаця, здавалася б, перад ад'ездам можна і супакоіцца. Усё роўна баліць. На мяне многія крыўдзяцца, прымаюць мае папрокі на свой рахунак. Але не ў іх справа – вінаватая сістэма, тая самая, так і не разбураная.